|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. gruodžio 22 d. |
| sprendimu Nr. T2-333 |

**KLAIPĖDOS MIESTO SAVIVALDYBĖS**

**Ugdymo proceso užtikrinimo PROGRAMOS (NR. 10) APRAŠYMAS**

|  |  |
| --- | --- |
| **Biudžetiniai metai** | **2016-ieji metai** |
| **Asignavimų valdytojas** **(-ai), kodas**  | Ugdymo ir kultūros departamentas, 2Investicijų ir ekonomikos departamentas, 5Miesto ūkio departamentas, 6 |
| **Programos pavadinimas** | **Ugdymo proceso užtikrinimo programa** | **Kodas** | **10** |
| **Programos parengimo argumentai** | Lietuvos Respublikos švietimo įstatymu nurodyta, kad savivaldybės, vadovaudamosi Valstybine švietimo strategija, nustato ilgalaikius švietimo plėtros tikslus ir priemones jiems pasiekti. Vadovaujantis šia nuostata parengta kompleksinė programa – vienas iš veiksmingiausių įrankių, užtikrinančių kryptingą valstybės bei savivaldybės švietimo politikos įgyvendinimą. Įgyvendinamos Lietuvos Respublikos vietos savivaldos įstatymu numatytos savarankiškosios savivaldybių funkcijos: savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas; bendrojo lavinimo mokyklų moksleivių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimas; ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas; maitinimo paslaugų organizavimas teisės aktų nustatyta tvarkašvietimo įstaigose, įgyvendinančiose mokymą pagal ikimokyklinio, priešmokyklinio ir bendrojo lavinimo programas |
| **Ilgalaikis prioritetas****(pagal KSP)** | Sveika, sumani ir saugi bendruomenė | **Kodas** | **I** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | **Kodas** | **03** |
| **Programos tikslas** | Užtikrinti kokybišką ugdymo proceso organizavimą | **Kodas** | **01** |
| **Tikslo įgyvendinimo aprašymas:** Siekiant šio tikslo, svarbu užtikrinti švietimo įstaigų veiklą, prieinamumą, tenkinti gyventojų poreikius ugdyti vaikus ikimokyklinėse įstaigose ir bendrojo ugdymo mokyklose bei sudaryti sąlygas vaikų saviraiškai ir užimtumui. Švietimo dokumentuose akcentuojama, kad vaikas (mokinys) augtų ir ugdytųsi saugus ir sveikas bei gautų kvalifikuotą pedagogų ir kitų specialistų pagalbą, todėl Klaipėdos mieste pagalbą teikiančioms įstaigoms būtina sudaryti tinkamas veiklos organizavimo sąlygas.Siekiant laiduoti kokybišką ugdymo proceso organizavimą, būtina vykdyti valstybinius ir mokyklinius brandos egzaminus, organizuoti edukacinius ir kultūrinius renginius bei projektus, sudaryti galimybę mokiniams mokytis nuotoliniu būdu. Užtikrinant švietimo įstaigose dirbančių specialistų ir vadovų reikiamą kompetenciją, numatyta vykdyti pedagogų ir vadovų nuolatinį kvalifikacijos kėlimą bei atestaciją, organizuoti metodinę veiklą miesto lygiu.**01 uždavinys. Sudaryti sąlygas ugdytis ir gerinti ugdymo proceso kokybę.**Siekiant gyventojams teikti kokybiškas švietimo paslaugas, būtina užtikrinti švietimo programų įgyvendinimą, biudžetinių švietimo įstaigų ir neformaliojo vaikų švietimo programas vykdančių biudžetinių sporto įstaigų funkcionavimą, teikti kvalifikuotą pagalbą mokiniui, mokytojui, mokyklai. Įgyvendinant uždavinį bus vykdomos priemonės:***Veiklos organizavimo užtikrinimas švietimo įstaigose.****Ugdymo proceso ir aplinkos užtikrinimas savivaldybės ir nevalstybinėse ikimokyklinio ugdymo įstaigose*. Ikimokyklinis ugdymas vyksta šeimoje, o tėvų (globėjų) pageidavimu – pagal ikimokyklinio ugdymo programą švietimo įstaigoje. Priešmokyklinis ugdymas vykdomas pagal vienų metų programą ir pradedamas teikti tais kalendoriniais metais, kai vaikui sueina 6 metai. Siekiant užtikrinti ikimokyklinio ir priešmokyklinio ugdymo programų vykdymą, būtina samdyti aukštos kvalifikacijos pedagogus bei išlaikyti įstaigų aplinką. Gerindama ikimokyklinių ir priešmokyklinių paslaugų teikimą, valstybė tikslingai skiria mokinio krepšelio lėšas keturioms ugdymo valandoms finansuoti. 2016 m. bus finansuojama 45 ikimokyklinio ugdymo įstaigų veikla, ikimokyklinio ir priešmokyklinio ugdymo paslauga bus suteikta 7540 vaikų iki 7 metų. Ši paslauga teikiama ir 9 nevalstybinėse įstaigose (ugdoma apie 420 vaikų), kurioms bus skiriamos tikslinės mokinio krepšelio lėšos.*Ugdymo proceso ir aplinkos užtikrinimas savivaldybės pradinėje mokykloje ir mokyklose-darželiuose.* Dalis miesto gyventojų, rūpindamiesi vaikų saugumu ir pedagogine priežiūra visą darbo dieną, pageidauja, kad jų vaikai būtų ugdomi mokyklose-darželiuose ir pradinėje mokykloje. Tokių švietimo įstaigų veikla finansuojama iš mokinio krepšelio ir savivaldybės biudžeto aplinkos lėšų (kvalifikuotų darbuotojų samda, įstaigų išlaikymas ir ugdymo programų vykdymas). Įgyvendinus šią priemonę, bus finansuojama 6 savivaldybės mokyklų-darželių ir 1 pradinės mokyklos veikla. Šiose įstaigose pagal ikimokyklinio ir priešmokyklinio ugdymo programas ugdysis apie 1090 vaikų, pagal pradinio ugdymo programą – apie 990 1–4 klasių mokinių.*Ugdymo proceso ir aplinkos užtikrinimas savivaldybės ir nevalstybinėse bendrojo ugdymo mokyklose.* Užtikrinant bendrąjį išsilavinimą, bendrojo ugdymo mokyklose yra įgyvendinamos pradinio, pagrindinio ir vidurinio ugdymo programos, finansuojamos mokinio krepšelio (mokytojų darbo užmokesčiui, vadovėliams, mokymo priemonėms įsigyti ir kt.) ir savivaldybės biudžeto (ugdymo aplinkos išlaikymo) lėšomis. Vykdant šią priemonę, bus užtikrinamas ugdymo proceso organizavimas ir aplinkos išlaikymas 12 gimnazijų, 11 progimnazijų, 9 pagrindinėse mokyklose, 4 nevalstybinėse mokyklose. Pagal pradinio, pagrindinio ir vidurinio ugdymo programas bus mokoma apie 16470 mokinių savivaldybės ir 620 mokinių nevalstybinėse mokyklose. *Ugdymo proceso ir aplinkos užtikrinimas neformaliojo vaikų švietimo įstaigose.* Neformaliojo vaikų švietimo ir formalųjį švietimą papildančių ugdymo įstaigų paskirtis – tenkinti mokinių (vaikų) pažinimo, ugdymosi ir saviraiškos poreikius, padėti jiems tapti aktyviais visuomenės nariais, sistemiškai plėsti tam tikros srities žinias ir suteikti papildomas dalykines kompetencijas, vykdant trumpalaikes ir ilgalaikes užimtumo, edukacines ir socializacijos programas. Įgyvendinant šią priemonę ir atsižvelgiant į visuomenės poreikį, bus vykdomos paklausios ir šiuolaikiškos neformaliojo švietimo programos, taikomos įvairios ugdymo(si) formos, didinamos neformaliojo vaikų švietimo galimybės ir užtikrinama 6 savivaldybės neformaliojo vaikų švietimo ir formalųjį švietimą papildančių ugdymo įstaigų veikla. Šias įstaigas lankys apie 5300 vaikų.*Biudžetinės įstaigos Klaipėdos pedagoginės psichologinės tarnybos veiklos užtikrinimas.* Siekiantsudaryti sąlygas įgyti išsilavinimą pagal atskiras ugdymo programas įvairių poreikių bei galimybių mokiniams, būtina užtikrinti reikiamos pagalbos teikimą. Profesionali pedagoginė psichologinė pagalba turi būti koncentruota, norint sėkmingai konsultuoti tėvus ir vaikus, vykdyti individualias ir grupines pratybas, padėti vaikams lavinti sutrikusias funkcijas, taip pat padėti mokytojams atpažinti vaikus, kuriems reikalinga pedagoginė psichologinė pagalba. Įgyvendinus šią priemonę, bus užtikrinama Klaipėdos pedagoginės psichologinės tarnybos veikla (aplinkos ir darbuotojų finansavimas), planuojama suteikti pagalbą apie 5450 asmenų.*Biudžetinės įstaigos Klaipėdos regos ugdymo centro veiklos užtikrinimas.* Klaipėdos regos ugdymo centro paskirtis – užtikrinti kokybišką ikimokyklinio, priešmokyklinio amžiaus vaikų su regos negalia ugdymą, regos korekciją, teikti pagalbą mokyklinio amžiaus vaikams, kurie su regos negalia mokosi namuose arba yra integruoti į bendrojo ugdymo mokyklas. Viena iš Klaipėdos regos ugdymo centro funkcijų – teikti neformaliojo suaugusiųjų švietimo paslaugas suaugusiems žmonėms su regos negalia. Įgyvendinus šią priemonę, bus garantuota Klaipėdos regos ugdymo centro, kurio pagalba pasinaudos apie 20 ikimokyklinio ir priešmokyklinio amžiaus vaikų, apie 30 bendrojo ugdymo mokyklų mokinių ir apie 40 suaugusiųjų, veikla.*Biudžetinės įstaigos Klaipėdos pedagogų švietimo ir kultūros centro veiklos užtikrinimas.* Siekiant nuolatinio pedagoginio darbo kokybės gerinimo ir operatyvaus reagavimo į ugdymo turinio bei metodikų kaitą, būtina nuolat organizuoti kvalifikacijos tobulinimo kursus, dalytis metodinės veiklos ir pedagoginio darbo patirtimi, kad švietimo įstaigų vadovai, pedagogai, pagalbos specialistai įgytų naujų kompetencijų. Šią funkciją vykdo Klaipėdos miesto pedagogų švietimo ir kultūros centras. Įgyvendinus šią priemonę, miesto pedagogams bus sudaryta galimybė tobulinti kvalifikaciją pagal 260 programų, dalyvauti daugiau nei 760 centro organizuojamų kvalifikacijos tobulinimo, kultūrinių ir metodinių renginių.*Nuotolinio mokymo savivaldybės švietimo įstaigose diegimas ir plėtojimas.* Įgyvendinus šią priemonę, bus laiduojamas vis didėjantis gyventojų poreikis mokytis pagal bendrojo ugdymo programas nuotoliniu būdu. Šiuo metu mokymąsi paviene forma pagal pradinio, pagrindinio ir vidurinio ugdymo programas nuotoliniu ugdymo proceso organizavimo būdu vykdo Baltijos gimnazija ir „Vyturio“ pagrindinė mokykla. Suaugusiųjų gimnazijoje planuojama įsigyti reikiamą įrangą bei priemones ir vykdyti mokymą nuotoliniu būdu pagal suaugusiųjų pagrindinio ir vidurinio ugdymo programas. *Ugdymo prieinamumo ir ugdymo formų įvairovės užtikrinimas.* Biudžetiniams metams nesutampant su mokslo metais, nuo rugsėjo 1 d. dažnai pasikeičia situacija bendrojo ugdymo mokyklose (kinta mokinių skaičius, atsiranda neužpildytų mokymosi vietų, auga pedagogų kvalifikacija, vadovų atestacija, į ugdymo turinį integruojamos netradicinio ugdymo programų elementai ir panašiai), todėl šia priemone planuojamos mokinio krepšelio lėšos pedagoginių darbuotojų tarifinių atlygių koeficientų skirtumams išlyginti, ugdymo formų ir programų įvairovei finansuoti bei ugdymo prieinamumui garantuoti.*Brandos egzaminų administravimas.* Vidurinio išsilavinimo įgijimą patvirtina brandos egzaminai, kuriuos vykdant dalyvauja egzaminų vykdytojai ir vertintojai. Įgyvendinus šią priemonę, bus užtikrintas skaidrus mokyklinių ir valstybinių brandos egzaminų (17) organizavimas ir vykdymas.*Ikimokyklinio ir priešmokyklinio ugdymo vietų skaičiaus didinimas.* Siekiat užtikrinti visų Klaipėdos miesto gyventojų, pageidaujančių ugdyti vaikus pagal ikimokyklinio ir priešmokyklinio ugdymo programas, poreikį, Klaipėdos miesto savivaldybės taryba 2015 m. balandžio 14 d. sprendimu Nr. T2-61 patvirtino Klaipėdos švietimo įstaigų, įgyvendinančių ikimokyklinio ir priešmokyklinio ugdymo programas, 2015–2018 metų tinklo pertvarkos bendrąjį planą. Įgyvendinant šią priemonę, 2016 m. planuojama suformuoti 180 papildomų ugdymo vietų, t. y. atidaryti 2 darželio grupes vietoje pradinių klasių Klaipėdos „Šaltinėlio“, „Pakalnutės“ mokyklose-darželiuose dėl įstaigų vidaus struktūros pertvarkos, įsteigti 5 priešmokyklinio ugdymo grupes Klaipėdos Maksimo Gorkio, Vitės pagrindinėse mokyklose, Prano Mašioto, Liudviko Stulpino progimnazijose, į kurias bus perkelti Klaipėdos lopšelių-darželių „Ąžuoliukas“, „Bitutė“, „Traukinukas“ priešmokyklinio amžiaus vaikai, bei įsteigti 1 priešmokyklinio ugdymo grupę Klaipėdos „Smeltės“ progimnazijoje ikimokyklinio ugdymo įstaigų nelankiusiems miesto vaikams. Iškėlus priešmokyklinio amžiaus vaikų grupės  į mokyklas, lopšeliuose-darželiuose „Ąžuoliukas“, „Bitutė“, „Traukinukas“ planuojama įsteigti  5 ikimokyklinio ugdymo (lopšelio arba darželio) grupes.  Taip pat, vykdant šią priemonę, planuojamos lėšos iš dalies kompensuoti Klaipėdos miesto savivaldybės vaikų išlaikymo nevalstybinėse ikimokyklinio ir priešmokyklinio ugdymo įstaigose išlaidas (apie 370 vaikų).*Pasiruošimas naujiems mokslo metams.* Įgyvendinus šią priemonę, bus sudarytos galimybės savivaldybės bendrojo ugdymo mokykloms, ikimokyklinio ugdymo ir neformaliojo vaikų švietimo įstaigoms (93) atlikti einamuosius pasiruošimo naujiems mokslo metams remontus. Planuojama kiekvienai įstaigai skirti lėšų, atsižvelgus į eksploatuojamų patalpų plotus.*Ugdymo proceso užtikrinimas Klaipėdos sutrikusio vystymosi kūdikių namuose.* Vykdant šią priemonę, planuojamos mokinio krepšelio lėšos Klaipėdos sutrikusio vystymosi kūdikių namų 50 auklėtinių ugdymui pagal ikimokyklinio ir priešmokyklinio ugdymo programas. ***Popamokinės veiklos organizavimas.***Popamokinė veikla – tai moksleivių dalyvavimas įvairiuose būreliuose, klubuose, išvykose, šventėse ir kitoje veikloje, kuri organizuojama bendrojo lavinimo mokykloje ir kitur (muzikos, sporto mokyklose, išvykose ir pan.). Tai labai svarbi moksleivių užimtumo sritis, suteikianti galimybes atsiskleisti jų gabumams, leidžianti pagilinti ir praktiškai panaudoti žinias, įgytas pamokų metu. Popamokinė veikla atlieka ir prevencines funkcijas socialiai žalingų įpročių atžvilgiu. *Neformaliojo vaikų ugdymo proceso užtikrinimas biudžetinėse sporto mokyklose.* Siekiant tenkinti miesto vaikų aktyvumo, sportinio meistriškumo poreikius ir užtikrinti neformaliojo švietimo paslaugų įvairovę, planuojamos mokinio krepšelio lėšos sportinio ugdymo programoms įgyvendinti biudžetinėse sporto įstaigose. Vykdant šią priemonę, 5 sportinio ugdymo įstaigose ugdysis apie 2377 vaikus.*Edukacinių renginių organizavimas, dalyvavimas respublikiniuose renginiuose, kitų projektų vykdymas.* Įgyvendinant šią priemonę, bus organizuojami tradiciniai renginiai, šventės (Rugsėjo 1‑oji, Tarptautinė mokytojų diena, Kalėdinis mero priėmimas gabiems mokiniams, Vaikų gynimo diena, valstybinių ir kitų švenčių paminėjimai, mokytojų konferencijos, dalykinės olimpiados, sporto varžybos ir kt.), rengiamos parodos, sporto varžybos, vykdomi vaikų ir paauglių socializacijos projektai. Skatinant mokinių dalyvavimą savivaldos organizacijose, bus vykdomi mokinių mokymai, organizuojamos konferencijos, diskusijos ir kt. Įvykdžius šią priemonę, bus suorganizuota apie 180 edukacinių, kultūrinių ir kitų tradicinių renginių mokiniams ir mokytojams.*Vasaros poilsio organizavimas.* Pasibaigus mokslo metams, išauga vaikų ir paauglių, ypač delinkventinio elgesio grupės, nusikalstamumo rizika, todėl, vykdant šią priemonę, planuojama skirti lėšų 20 vasaros poilsio programų organizavimui. Jose būtų užimta apie 1560 vaikų.  *Rugsėjo 1-osios šventės organizavimas (masinis renginys „Švyturio“ arenoje).* Keletą metų iš eilės organizuojamas Rugsėjo 1-osios šventinis renginys „Švyturio“ arenoje, kuriame dalyvauja daugiau kaip 3500 miesto mokinių ir mokytojų. Vykdant šią priemonę, planuojamos lėšos „Švyturio“ arenos nuomai.*Dalyvavimo Lietuvos moksleivių dainų šventėje užtikrinimas.* Lietuvos moksleivių dainų šventė yra išskirtinis Lietuvos kultūros reiškinys ir ypač svarbi jaunimo kultūrinio ugdymo priemonė. Dainų šventę 2003 m. UNESCO pripažino pasaulio žodinio ir nematerialaus kultūros paveldo vertybe. Vykdant šią priemonę, bus užtikrintas daugiau kaip 2000 miesto mokinių dalyvavimas tradicinėje Lietuvos moksleivių dainų šventėje „Tu mums viena“. *Neformaliojo suaugusiųjų švietimo paslaugų poreikio tyrimo vykdymas.* Vykdant Lietuvos Respublikos neformaliojo suaugusiųjų švietimo įstatymo savivaldybei priskirtą funkciją, bus atliekamas tyrimas, padedantis nustatyti Klaipėdos miesto suaugusių asmenų poreikį stiprinti gebėjimus ir įgūdžius, tobulinti įgytą kvalifikaciją ar įgyti papildomų kompetencijų. Atlikus tyrimą, bus įvertintos neformaliojo suaugusiųjų švietimo mieste galimybės ir perspektyvos, užtikrinančios suaugusių asmenų poreikį mokytis visą gyvenimą ir tenkinti savo pažinimo bei saviraiškos poreikius.***Savivaldybės administracijos vaiko gerovės komisijos veiklos užtikrinimas.*** Savivaldybės administracijos vaiko gerovės komisija organizuoja posėdžius dėl vaiko minimalios ar vidutinės priežiūros priemonių skyrimo, pratęsimo, pakeitimo ar panaikinimo, koordinuoja socialinio ugdymo, reabilitacijos, prevencijos ir kitų programų įgyvendinimą savivaldybėje. Vykdant šią priemonę, bus organizuojamos miesto, šalies, tarptautinės konferencijos vaikų socializacijos klausimais, vykdomi prevenciniai renginiai tikslinėms vaikų grupėms, vaikai, kuriems skirta vidutinės priežiūros priemonė, bus nuvežti į vaikų socializacijos centrus (jei tėvai neturi galimybių), bus organizuojami Savivaldybės administracijos vaiko gerovės komisijos išvažiuojamieji posėdžiai į socializacijos centrus, tobulinama komisijos narių kvalifikacija. Įgyvendinus šią priemonę, socialinio ugdymo, reabilitacijos, prevencijos programose galės dalyvauti apie 860 miesto mokinių.***Savivaldybės švietimo įstaigų vadovų atestavimas ir miesto metodinių būrelių veiklos užtikrinimas.*** Vykdant šią priemonę, planuojamas lėšų poreikis švietimo įstaigų vadovų ir jų pavaduotojų atestavimui (apie 20 vadovų) ir atitikties turimai vadybinei kategorijai nustatymui (apie 60 vadovų) bei šių dokumentų ekspertizei, kurią atlieka Lietuvos Respublikos švietimo ir mokslo ministerijos parengti vadybos ekspertai. Taip pat, vykdant šią priemonę, numatoma organizuoti 36 miesto mokytojų metodinių būrelių veiklą, kuri turi tiesioginės įtakos ugdymo kokybei. Įgyvendinus priemonę, bus užtikrinamas švietimo įstaigų vadovų ir mokytojų kvalifikacijos tobulinimas. ***Elektroninio mokinio pažymėjimo diegimas ir naudojimo užtikrinimas bendrojo ugdymo, neformaliojo švietimo ir sporto įstaigose.*** Įgyvendinus šią priemonę bus padidinamas švietimo, sporto ir kitų paslaugų mokiniui prieinamumas, kompleksiškumas: užtikrinta lankomumo registravimo sistema, sąsaja su elektroniniu dienynu, mokyklos bibliotekos paslaugų naudojimu, atsiskaitymu mokyklos valgykloje, nemokamo maitinimo apskaitos sistema, neformaliojo ugdymo ir sporto klubų lankomumo apskaitos sistema, integruoti viešojo transporto ir viešosios bibliotekos bilietai. Vykdant antrąjį elektroninio mokinio bilieto įdiegimo projekto etapą, dalyvaus 10 bendrojo ugdymo mokyklų, 9 sporto ir 5 viešosios įstaigos |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2015 (faktas) | 2016 | 2017 | 2018 |
| Švietimo įstaigose ugdomų nuo 1 iki 7 metų vaikų dalis, lyginant su bendru to amžiaus vaikų skaičiumi (proc.) | Ugdymo ir kultūros departamento Švietimo skyrius | 79,3 | 80,0 | 81,0 | 82,0 |
| Mokinių, įgijusių pagrindinį ir vidurinį išsilavinimą, dalis nuo besimokiusių 10 (I gimnazijos) / 12 (IV gimnazijos) klasėse (proc.)  | Švietimo skyrius | 92,3 / 92,2 | 92,5 / 92,4 | 92,5 / 92,4 | 92,5 / 92,4 |
| Vaikų, dalyvaujančių neformaliojo vaikų švietimo programose, dalis nuo bendro mokinių skaičiaus (proc.) | Švietimo skyrius | 28,9 | 29,0 | 29,0 | 29,0 |
| Asmenų, kuriems suteikta specialioji ir psichologinė pagalba, dalis nuo bendro mokinių ir vaikų skaičiaus (proc.) | Švietimo skyrius | 20,7 | 21 | 21 | 21 |
| Įgyvendintų kvalifikacijos tobulinimo programų skaičius (vnt.) | Švietimo skyrius | 250 | 260 | 270 | 280 |
| Atestuotų vadovų ir vadovų, kuriems nustatyta atitiktis turimai kvalifikacinei kategorijai, skaičius (vnt.) | Švietimo skyrius | 117 | 80 | 55 | 60 |
| Organizuotų edukacinių renginių skaičius (vnt.) | Švietimo skyrius | 180 | 180 | 180 | 180 |
|  |
| **Programos tikslas** | Gerinti ugdymo sąlygas ir aplinką | **Kodas** | **02** |
| **Tikslo įgyvendinimo aprašymas:**Daugelis Klaipėdos miesto biudžetinių švietimo įstaigų neatitinka ugdymo įstaigoms keliamų higienos reikalavimų ir mokyklų aprūpinimo standartų. Esant blogam apšvietimui, netinkamiems baldams didėja vaikų, sergančių trumparegyste ir skolioze, skaičius. Nors kasmet pagal įvairias programas atnaujinamos mokymo priemonės, vykdomi pastatų tvarkymo darbai, tačiau lėšų nepakanka įstaigų teritorijoms tvarkyti, baldams atnaujinti, maisto blokų įrengimams įsigyti ikimokyklinio ir priešmokyklinio ugdymo grupių ir patalpoms, pritaikomoms švietimo veiklai, pertvarkyti, steigti. Šiuo tikslu numatoma vykdyti netiesioginę įtaką ugdymo procesui darančias priemones ir planuoti lėšas joms įgyvendinti. **01 uždavinys. Renovuoti ugdymo įstaigų pastatus ir patalpas.** Įgyvendinant šį uždavinį, švietimo įstaigų pastatams modernizuoti ir patalpoms pritaikyti ugdymo reikmėms bus panaudotos ne tik savivaldybės, bet ir valstybės investicijų, Europos Sąjungos struktūrinių paramos fondų, kitų šaltinių lėšos. 2016 m. planuojamos šios priemonės:*Bendrojo ugdymo mokyklų pastatų modernizavimas ir plėtra.* Vykdant šią priemonę bus planuojama pradėti Tauralaukio progimnazijos pastatų rekonstrukcijos projektavimo darbus, siekiant užtikrinti švietimo paslaugų prieinamumą šiaurinėje miesto dalyje gyvenantiems mokyklinio amžiaus vaikams.Siekiant didinti pastatų energetinį efektyvumą bus rengiami investicijų projektai, energijos vartojimo audito ataskaitos, pastatų energetinio naudingumo sertifikatai ir teikiamos paraiškos viešajai įstaigai Būsto energijos taupymo agentūrai dėl pastatų modernizavimo (Tauralaukio progimnazijos ir „Gilijos“ pradinės mokyklos pastatai).Pagal Švietimo ir mokslo ministerijos kuruojamą ES lėšomis iš dalies finansuojamą priemonę „Mokyklų tinklo efektyvumo didinimas“ planuojama tikslinėje teritorijoje esančias gimnazijas aprūpinti gamtos, technologijų ir kitų laboratorijų įranga. Įstaigose bus atnaujinti gamtos ir tiksliųjų mokslų laboratorijos ir kabinetai (2016 m. – „Ąžuolyno“ ir „Aitvaro" gimnazijose, 2017 m. – „Aukuro“, „Varpo“, Vydūno gimnazijose, 2018 m. – Simono Dacho, Gedminų, Martyno Mažvydo, „Smeltės“, „Versmės“ progimnazijose).Siekiant pritaikyti pastatą neįgaliesiems, bus įrengtas liftas Martyno Mažvydo progimnazijoje.Ruošiamasi renovuoti Prano Mašioto progimnazijos pastatą. 2016 m. planuojama pradėti rengti mokyklos pastato modernizavimo techninį projektą, planuojant remontuoti susidėvėjusią stogo dangą, stoglangius, pažeistą pastato fasadą, tvarkyti išorinių sienų siūles ir kitus darbus.Pagal sutartį su Švietimo ir mokslo ministerijos Švietimo aprūpinimo centru bus modernizuojama dalis Klaipėdos Gedminų progimnazijos edukacinių erdvių, vykdant projektą „Bendrojo ugdymo mokyklų (progimnazijų, pagrindinių mokyklų) modernizavimas ir šiuolaikinių mokymosi erdvių kūrimas“ (projekte dalyvauja 7 savivaldybės). Mokykla bus modernizuojama pagal Vilniaus dailės akademijos sukurtą modernios edukacinės erdvės viziją, pastate 2017 m. bus atliktas dalies patalpų remontas, įsigyta įranga bei baldai.*Ikimokyklinio ugdymo mokyklų pastatų modernizavimas ir plėtra.*Vadovaujantis Lietuvos Respublikos aplinkos ministro 2015 m. gegužės 18 d. įsakymu Nr. D1-410 „Dėl savivaldybių viešųjų pastatų energetinio efektyvumo didinimo projektų rengimo ir atrankos tvarkos aprašo patvirtinimo“ planuojama rengtiinvesticijų projektus, energijos vartojimo audito ataskaitas, pastatų energetinio naudingumo sertifikatus, bei teikti paraiškas viešajai įstaigai Būsto energijos taupymo agentūrai dėl pastatų energetinių priemonių atnaujinimo (modernizavimo). Planuojama didinti energetinį efektyvumą lopšeliuose-darželiuose: 2016 m. – „Svirpliukas“, 2017 m. – „Žiogelis“, „Vėrinėlis“, „Klevelis“, „Saulutės“ mokykla-darželis, 2018 m. – „Radastėlė“, „Bangelė“, „Putinėlis“, „Žilvitis“, „Boružėlė“).Bus tęsiamas Klaipėdos lopšelio-darželio „Atžalynas“ (Panevėžio g. 3) pastato modernizavimas gerinant pastato energetines savybes. Projektą vykdo lopšelis-darželis „Atžalynas“, projektas finansuojamas Lietuvos aplinkos apsaugos investicijų fondo (LAAIF) ir Klaipėdos miesto savivaldybės lėšomis. Šiltinamos pastato sienos, stogas, rekonstruojamas šilumos punktas ir šilumos tiekimo sistema.2017 m. planuojama projekto „Naujos ikimokyklinio ugdymo įstaigos statyba šiaurinėje miesto dalyje“ pradžia. Planuojama parinkti vietą, ieškoti galimų finansavimo šaltinių, pradėti techninio projekto rengimo darbus. Nauja įstaiga reikalinga todėl, kad šiaurinėje miesto dalyje yra didelis ikimokyklinio ugdymo vietų trūkumas. Planuojama, kad naujame darželyje galėtų ugdytis apie 260 vaikų. *Neformaliojo švietimo įstaigų pastatų rekonstrukcija.* 2016–2018 m. planuojama Jaunimo centro pastato Puodžių g. 1 renovacija. 2016 m. planuojama atlikti energetinį pastato auditą, 2017 m. – parengti techninį projektą, 2018 m. – pradėti pastato energetinio efektyvumo priemones įgyvendinančius darbus. Tai pat planuojama atnaujinti vidaus patalpas, pritaikant jas šiuolaikiniams neformaliojo ugdymo poreikiams. 2016– 2018 m. planuojama atlikti Jeronimo Kačinsko muzikos mokyklos (Statybininkų pr. 5) pastato remonto darbus siekiant didinti energetinį efektyvumą: bus atliktas energetinis auditas, parengtas techninis projektas, atlikti rangos darbai.*Mokymosi aplinkos pritaikymas švietimo reikmėms ir mokinių saugumui. Reabilitacinės įrangos įsigijimas „Medeinės“ mokykloje specialiųjų poreikių mokiniams.* Siekiant gerinti specialiųjų ugdymosi poreikių turinčių vaikų ugdymo(si) sąlygas 2016 m. planuojama Klaipėdos „Medeinės“ mokykloje įrengti masažo, fizioterapijos, kineziterapijos kabinetus ir sudaryti galimybes mokykloje teikti reabilitacines paslaugas 155 specialiųjų ugdymosi poreikių turintiems mokiniams. *Patalpų pritaikymas Klaipėdos miesto pedagogų švietimo ir kultūros centro veiklai (Baltijos pr. 51).* Bus tęsiami patalpų pritaikymo pedagogų kvalifikacijai tobulinti darbai Klaipėdos miesto pedagogų švietimo ir kultūros centre: tinkuojamas fasadas, įrengiamos naujos auditorijos, remontuojami koridoriai, montuojamos pertvaros su durimis, keičiama grindų danga, įsigyjami baldai, durys, žaliuzės ir pan.*Patalpų pritaikymas Klaipėdos vaikų laisvalaikio centro klubo „Žuvėdra“ veiklai (Herkaus Manto g. 77).* Perkėlus Klaipėdos vaikų laisvalaikio centro klubą „Žuvėdra“ į patalpas Herkaus Manto g. 77, dalyje patalpų reikia atlikti remonto darbus, sutvarkyti ugdomajai veiklai skirtas patalpas, kad jos atitiktų higienos normas.*Patalpų pritaikymas bibliotekos-skaityklos veiklai Klaipėdos Baltijos gimnazijoje (Baltijos pr. 51).* Įkėlus Klaipėdos miesto pedagogų kultūros ir švietimo centrą į Klaipėdos Baltijos gimnaziją (Baltijos pr. 51), šiai įstaigai buvo perduota moderni, suremontuota gimnazijos biblioteka-skaitykla, kurioje buvo įrengta 15 kompiuterizuotų darbo vietų, konferencinė įranga. Pati gimnazija liko be bibliotekos, todėl 2016 m. planuojamos lėšos bibliotekai-skaityklai, skirtai Klaipėdos Baltijos gimnazijos mokiniams, įrengti.*Patalpų pritaikymas neįgalių vaikų ugdymui*. Siekiant pritaikyti pastatus neįgaliesiems, bus įrengtas kopiklis su atlenkiama nuovaža lopšelyje-darželyje „Versmė“ ir keltuvas Maksimo Gorkio pagrindinėje mokykloje.Taip pat planuojama pažymėti laiptus šviečiančiomis juostelėmis arba dažais bendrojo ugdymo mokyklose ir lopšeliuose-darželiuose „Versmė“, „Sakalėlis“, „Žiburėlis“, Regos ugdymo centre.*Langų ribotuvų įrengimas ikimokyklinėse įstaigose*. Langų ribotuvai – privaloma saugumo priemonė pagal Higienos normos reikalavimus. Pagal Europos vaiko saugos aljanso duomenis, įgyvendinus reikalavimą ugdymo įstaigose naudoti langų ribotuvus, atvejų, kai vaikai iškrenta pro langus, sumažėja 96 proc. 2016 m. ribotuvai bus įrengti 48 ikimokyklinio ugdymo įstaigose.*Dviračių stovų įrengimas bendrojo lavinimo mokyklose*. Minint Darnaus judumo metus planuojama įrengti dviračių stovus 12-ai dviračių 22 mokyklose. Klaipėdos Adomo Brako dailės mokyklos tvoros dalies įrengimas. 2016 m. bus aptverta Klaipėdos Adomo Brako dailės mokyklos teritorija ir užtikrinta 2015 m. renovuoto paveldosaugos objekto – Rumpiškės dvaro – apsauga bei mokinių saugumas. ***Švietimo įstaigų naudojamų pastatų optimizavimas.*** Vykdant plėtros projektus Klaipėdos uoste*,* atsirado būtinybė iškelti „Aušrinės“ lopšelį-darželį iš uosto plėtros teritorijos. Siekiant užtikrinti pakankamą ikimokyklinio ugdymo vietų skaičių Žvejybos uosto mikrorajone, 2016–2017 m. bus vykdomas lopšelio-darželio „Puriena“pastato Naikupės g. 27 rekonstravimas, pristatant priestatą*.* *Švietimo įstaigų persikėlimo į kitas patalpas išlaidų apmokėjimas*. Įgyvendinant Klaipėdos miesto savivaldybės bendrojo ugdymo mokyklų tinklo pertvarkos bendrąjį planą, siekiama sumažinti tuščių mokymosi vietų skaičių ir maksimaliai panaudoti švietimo įstaigų pastatus. Įgyvendinant šią priemonę, numatomos trijų švietimo įstaigų persikėlimo į kitas patalpas išlaidos. **02 uždavinys. Aprūpinti švietimo įstaigas reikalingu inventoriumi.** *Vaikiškų lovyčių įsigijimas ikimokyklinėms įstaigoms.* Bus tęsiamas vaikiškų lovyčių, kurios neatitinka higienos normų reikalavimų, keitimas švietimo įstaigose, įgyvendinančiose ikimokyklinio ir priešmokyklinio ugdymo programas. 2016 m. planuojama pakeisti lovytes, kurios nėra pritaikytos vaikams pagal ūgį ir amžiaus ypatumus, Klaipėdos lopšeliuose-darželiuose „Alksniukas“, „Bangelė“, „Dobiliukas“, „Radastėlė“, „Sakalėlis“, darželyje „Gintarėlis“, „Saulutės“ mokykloje-darželyje ir Regos ugdymo centre (272 lovytės).*Mokyklinių baldų ir įrangos atnaujinimas.* Vykdant šią priemonę, bus atnaujinti mokykliniai suolai ir kiti baldai tose bendrojo ugdymo mokyklose, kuriose padidėjo mokinių skaičius arba įstaigų baldai yra susidėvėję. 2016 m. 5 bendrojo ugdymo mokyklos galės įsigyti 284 vnt. mokyklinių baldų. Taip pat baldai bus atnaujinami ir savivaldybės neformaliojo vaikų švietimo įstaigose. 2016 m. Klaipėdos Adomo Brako dailės mokykloje bus atnaujinta 115 vnt. baldų (stalai, kėdės, spintos, mobilūs stelažai) ir pakeista 20 vnt. langų ritininių užuolaidų klasėse ir bibliotekoje. Klaipėdos vaikų laisvalaikio centre, perkėlus klubą „Žuvėdra“ į naujas patalpas, bus atnaujinta 139 vnt. baldų (stalai, kėdės, spintos, lentynos, komodos), 12 vnt. kompiuterinės ir audioįrangos, vandens šildytuvas ir šaldytuvas technologijų užsiėmimams, įsigytas dviračių stovas. Klaipėdos lopšelyje-darželyje „Atžalynas“, suremontavus virtuvėlių patalpas 8 grupėse, bus atnaujinti 24 vnt. baldų (pakabinamos ir pastatomos lentynos, spintelės su įmontuota kriaukle).Vykdant Valstybinės maisto ir veterinarijos bei kitų švietimo įstaigas tikrinančių institucijų nurodymus, būtina įsigyti naujus įrenginius maisto gamybos blokuose. Pagal šią priemonę 2015 m. atnaujinti įrenginiai 9 švietimo įstaigų maisto blokuose, 2016 m. planuojama įsigyti 2 elektrines keptuves, 4 konvekcines krosnis, elektrinį virimo katilą, elektrinę viryklę, daržovių pjaustyklę ir mėsos malimo mašiną 10 švietimo įstaigų (Klaipėdos lopšeliai-darželiai „Rūta“, „Obelėlė“, „Švyturėlis“, „Puriena“, „Bitutė“, „Žiburėlis“, „Berželis“, „Giliukas“, „Pagrandukas“, Marijos Montessori mokykla-darželis).**03 uždavinys. Organizuoti materialinį, ūkinį ir techninį ugdymo įstaigų aptarnavimą.**Užtikrinant kokybišką ugdymo procesą svarbu spręsti ir bendras ūkines įstaigų problemas, t. y. užtikrinti tikrinančių institucijų (Visuomenės sveikatos centro, Priešgaisrinės gelbėjimo tarnybos) reikalavimų vykdymą, statinių techninės priežiūros kasmetinių ir neeilinių apžiūrų metu komisijos nustatytų defektų pašalinimą, keliančių pavojų žmonių saugumui priemonių taikymą bei defektų likvidavimą, inžinerinių tinklų avarinių situacijų likvidavimą, statinių, patiriančių dideles eksploatacines išlaidas, būklės pagerinimą, minimalių profilaktinių priemonių, siekiant išvengti avarinių situacijų, taikymą, interneto ryšį, šilumos ir karšto vandens tiekimą, šilumos ir karšto bei šalto vandens tiekimo sistemų renovaciją ir kt. Po 2015 m. atliktos šiluminės renovacijos bus atliktas Vydūno gimnazijos dalinis vidaus patalpų remontas. Daugelyje ugdymo įstaigų susidėvėjusi elektros instaliacija ir jos būklė jau darosi grėsminga, todėl 2016 m. planuojama iš dalies pagerinti elektros instaliaciją ir lauko apšvietimą 6 švietimo įstaigose. Siekiant sumažinti šildymo išlaidas Tauralaukio pagrindinės mokyklos pastatuose tikslinga įrengti dujinius katilus. 2016 m. numatoma pakeisti „Saulėtekio“ pagrindinės mokyklos sporto salės susidėvėjusius medinius langų rėmus į plastikinius, langų rėmus koridoriuose ir duris. Atsižvelgiant į asbesto keliamą riziką vaikų sveikatai, planuojamas lopšelių-darželių pastatų asbestinio stogo dangos pakeitimas į saugią beasbestę stogo dangą lopšeliuose-darželiuose „Traukinukas“, „Bitutė“ ir „Gintarėlis“. Rūpinantis pastatų ir vaikų saugumu, būtina tęsti įstaigų teritorijų aptvėrimą 2016 m. planuojama įrengti (atnaujinti) tvoras lopšeliuose-darželiuose „Želmenėlis“ ir „Pingviniukas“, 2017 m. – lopšeliuose-darželiuose „Papartėlis“ ir „Šermukšnėlė“, 2018 m. – lopšeliuose-darželiuose „Pumpurėlis“ ir „Dobiliukas“. Siekiant pritaikyti įstaigas neįgaliesiems, 2016 metais bus įrengtos nuovažos prie įėjimų 10 bendrojo ugdymo mokyklų ir lopšelyje-darželyje „Sakalėlis“. Toliau bus organizuojamas savivaldybės mokinių ir neįgalių ikimokyklinio amžiaus vaikų pavėžėjimas. Vykdant savivaldybei priskirtą kompetenciją, mokiniams, atvykstantiems mokytis į savivaldybės mokyklas, būtų kompensuojamos transporto išlaidos. Įgyvendinus šią priemonę, bus užtikrintas apie 300 mokinių pavėžėjimas |
| **02 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2015 (faktas) | 2016 | 2017 | 2018 |
| Įstaigų, kuriose naujai pritaikytos patalpos ugdymo reikmėms, skaičius (vnt.) | Ugdymo ir kultūros departamento Švietimo skyrius | 17 | 8 | 5 | 5 |
| Įstaigų, kurių teritorijos aptvertos, skaičius (vnt.) | Švietimo skyrius | 1 | 3 | 5 | 5 |
| Įsigytų vaikiškų lovyčių skaičius (vnt.) | Švietimo skyrius | 320 | 272 | 310 | 412 |
| Atnaujintų virtuvių technologinių įrengimų skaičius (vnt.) | Švietimo skyrius | 9 | 10 | 10 | 9 |
| **Numatomas programos įgyvendinimo rezultatas:**Suteikiama galimybė rinktis ir vykdyti ugdymą bei mokymą naudojant Bendrąsias programas pradinėse, pagrindinėse, vidurinėse, suaugusiųjų mokyklose ir gimnazijose, vykdyti neformaliojo ugdymo programas, teikti pagalbą tarnybose.Pajamos, gautos už teikiamas paslaugas, leis pagerinti vaikų ir jaunimo ugdymo bei kitas veiklos sąlygas, mokymasis vyks turtingesnėje ir įvairesnėje aplinkoje. Pagerės mokymosi aplinka, bus atnaujintos švietimo įstaigų patalpos ir ugdymo bazės pagal nustatytus reikalavimus.Pagerės mokymosi aplinka, bus atnaujinti švietimo įstaigų pastatai ir ugdymo bazės pagal pastatų renovacijos programas ir normatyvus |
| **Galimi programos finansavimo variantai:** Valstybės, savivaldybės biudžeto, Savivaldybės privatizavimo fondo, rėmėjų, ES lėšos ir įvairių fondų lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**1.4.1 uždavinys. Sudaryti galimybes kiekvienam klaipėdiečiui tapti išsilavinusia, pilietiška, atsakinga ir kūrybinga asmenybe.1.4.2 uždavinys. Plėtoti mokymosi visą gyvenimą galimybes.1.4.3 uždavinys. Užtikrinti saugias, šiuolaikiškas ugdymosi sąlygas ir racionalų švietimo infrastruktūros panaudojimą |
| **Susiję Lietuvos Respublikos ir savivaldybės teisės aktai:** Lietuvos Respublikos švietimo įstatymas, Lietuvos Respublikos vietos savivaldos įstatymas,  Lietuvos Respublikos biudžetinių įstaigų įstatymas, Lietuvos Respublikos neformaliojo suaugusiųjų švietimo įstatymas, Lietuvos Respublikos socialinės paramos mokiniams įstatymas, Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“, Lietuvos higienos normos HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“, Lietuvos higienos normos HN 20:2012 „Neformaliojo vaikų švietimo programų vykdymo bendrieji sveikatos saugos reikalavimai“, Mokyklų aprūpinimo standartai, Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarka, Mokinio krepšelio lėšų apskaičiavimo ir paskirstymo metodika, Klaipėdos miesto savivaldybės tarybos 2011 m. lapkričio 24 d. sprendimas Nr. T2-350 „Dėl Klaipėdos miesto savivaldybės 2012–2015 metų veiklos prioritetų patvirtinimo“, 2013 m. balandžio 25 d. sprendimas Nr. T2-79 „DėlK**laipėdos miesto savivaldybės 2013–2020 strateginio plėtros plano patvirtinimo“, 2015 m. rugsėjo 24 d. sprendimas Nr. T2-214 „D**ėl 2016 metų paskelbimo Darnaus judumo metais“ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_